Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge («Narodne novine» broj 26/15 i 37/21), članka 6. Pravilnika o financiranju udruga iz proračuna Općine Vladislavci («Službeni glasnik Općine Vladislavci» broj 2/16 i 5/21) i članka 36. Statuta Općine Vladislavci («Službeni glasnik Općine Vladislavci» broj 3/13, 3/17, 2/18, 4/20, 8/20 i 2/21), Općinski načelnik Općine Vladislavci dana, 3. siječnja 2022. godine, donosi

**GODIŠNJI PLAN**

**raspisivanja natječaja i javnih poziva financiranja udruga u 2022. godini**

**iz proračuna Općine Vladislavci**

**Članak 1.**

Ovim se Planom definiraju natječaji i javni pozivi za dodjelu financijskih sredstava koje će raspisivati Općina Vladislavci u 2022. godini, ukupna vrijednost natječaja, okvirni broj planiranih ugovora, okvirni datum raspisivanja natječaja, rok na koji se ostvaruje financijska podrška te okvirni datum ugovaranja projekata.

**Članak 2.**

Plan raspisivanja natječaji i javnih poziva okvirnog je karaktera i podložan promjenama, te će prema potrebi Općina Vladislavci raspisati i dodatne natječaje ili javne pozive, ovisno o raspoloživosti financijskih sredstava.

**Članak 3.**

Sredstva za provedbu natječaja i javnih poziva osigurana su u Proračunu Općine Vladislavci za 2022. godinu, a Plan raspisivanja natječaja i javnih poziva definira se u tablici u prilogu, koja je sastavni dio ove Odluke.

**Članak 4.**

Ovaj Plan stupa na snagu danom donošenja i objavit će se u «Službenom glasniku Općine Vladislavci», na internetskoj stranici Općine Vladislavci i oglasnim pločama.

KLASA: 007-01/22-01/01

URBROJ: 2158/07-02-22-01

U Vladislavcima, 3. siječnja 2022.

**Općinski načelnik**

Marjan Tomas, v.r.

**Godišnji plan raspisivanja natječaja i javnih poziva financiranja udruga u 2022. godini iz proračuna Općine Vladislavci**

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv natječaja (oznaka aktivnosti u proračunu)** | **Ukupna vrijednost natječaja kn** | **Okvirni broj planiranih ugovora** | **Okvirni datum raspisivanja natječaja** | **Financijska podrška ostvaruje se na rok do** | **Okvirni datum ugovaranja projekta** |
| 1. | **Natječaj za prijavu projekata i institucionalnu podršku udrugama za 2022. godinu u kategorijama:** | **224.500,00** | **13** | siječanj-veljača 2022. godine | 31.12.2022. | veljača 2022. |
| 1. **Javne potpore u športu** (Program 1014 Razvoj športa i rekreacije, Aktivnost A100101 šport i rekreacija) | 130.000,00 | 4 | siječanj-veljača 2022. godine | 31.12.2022. | veljača 2022. |
| 1. **Javne potpore u kulturi** (Program 1013 Javne potrebe u kulturi, Aktivnost A100101 kultura i znanost | 56.000,00 | 3 | siječanj-veljača 2022. godine | 31.12.2022. | veljača 2022. |
| 1. **Javne potpore udrugama za razvoj civilnog društva** (Program 1015 Financiranje udruga od značaja za razvoj Općine, Aktivnost A100101 Redovan rad udruga) | 38.500,00 | 6 | siječanj-veljača 2022. godine | 31.12.2022. | veljača 2022. |
| 2. | **Natječaj za prijavu projekata i institucionalnu podršku vjerskim zajednicama za 2022. u kategorijama:** | **40.000,00** | **1** | **ožujak 2022. godine** | **jednokratno** | **travanj 2022.** |
|  | 1. **Kapitalne donacije vjerskim zajednicama** (Program 1015 Financiranje udruga od značaja za razvoj Općine, Aktivnost A100103 kapitalna donacija vjerskim zajednicama | 40.000,00 | 1 | ožujak 2022. godine | jednokratno | travanj 2022. |